Astravai
Astravai – kaimas Kupiškio rajono savivaldybėje, 1 km į rytus nuo Antašavos, 10 km į šiaurės vakarus nuo Kupiškio, Pyvesos kairiajame krante. Rytiniu teritorijos pakraščiu teka Didžprūdis, iš rytų prieina Sypsalos miškas. Rytinėje dalyje išlikę seni kapai, kuriuose rasta XVII a. monetų. Pastatytas paminklas rezistencijos aukoms. Stūkso Astravų piliakalnis.